Namə gəlibdir
Dostum yenə salam-dua göndərib,
Xublar məclisindən namə gəlibdi.
Bu dərdimin mindən biri azalmaz,
Mənə gələn deyin kimə gəlibdi.

Yenə də qaynayır sərin bulaqlar,
Keçir xəyalımdan ötən o çağlar.
Niyə kimsəsizdir bizim bu dağlar,
Ondan ötrü könlüm qəmə gəlibdi.

Bir ağ gün görmədik fani fənada,
Çoban Əfqan verdi ömrünü bada.
Dövran varlınındır başdan dünyada,
Kasıb niyə bu aləmə gəlibdi?
Qoşmalar